Utenos Dievo Apvaizdos koplyčia

Utenos Dievo Apvaizdos koplyčia – naujos statybos koplyčia, 1990 m. iškilusi Utenoje, gyvenamajame mikrorajone šiaurinėje miesto dalyje. Stovi Dievo Apvaizdos bažnyčios šventoriuje, priešais parapijos namus. Neįprastos, piramidės formos statinys savo tūriu iš dalies atkartoja pirminį suprojektuotos, bet pastatytos pagal kitą projektą Utenos bažnyčios vaizdinį.Kristina Budrikaitė. Naujosios koplyčios Lietuvoje. VGTU, 2011, p. 81, 82, 86, 89.  
miniatiūra|160px|left|Viena iš skulptūrų su įrašu: „Dievo Apvaizda, globok mus kalbančius Sveika, Marija. 2000“

1990 m. Aukštakalnio-Dauniškio mikrorajonų tikinčiųjų bendruomenei skirtas sklypas pastatyti maldos namų kompleksą: piramidės formos bažnyčią, kleboniją, parapijos namus bei koplyčią. Projektą su modernios formos bažnyčia parengė architektai Vladas Treinys ir Juozapas Šipalis. Tais pačiais metais būsimojo komplekso vietoje, šalia bažnyčios sklypo pastatyta ir pašventinta koplyčia. 1992 m. padėtas naujai statomos bažnyčios kertinis akmuo, pradėta suprojektuotos bažnyčios statyba. Dėl lėšų trūkumo išskirtinio pagal apimtį ir modernią architektūrinę traktuotę objekto statybos sustojo, o vėliau pirminio projekto išvis atsisakyta. Koplyčia ilgai stovėjo vieniša, tarnaudama bendruomenės poreikiams, kol pagaliau „VP Market“ suderėjo mainais už pusę sklypo PC „Maxima“ reikmėms finansuoti bažnyčios statybą.Utena kviečia į savo bažnyčias: reginiai čia nustebins 15min.lt  2005 m. pastatyta mažesnio tūrio, ovalo formos klinkerinių plytų bažnyčia.

Bažnyčios šventoriaus pietiniame pakraštyje suprojektuota ir pastatyta Dievo Apvaizdos koplyčia buvo vienas iš retesnių šiuolaikinės sakralinės architektūros pavyzdžių, kuomet tęsiama katalikiškoji kompleksiškumo tradicija. Priklauso savitų, šiuolaikinių daugiakampių koplyčių grupei. Utenos koplyčia išsiskiria dviejų sujungtų trikampių formų planu, kuriame dominuoja taisyklingoji trikampė forma, o netaisyklingojoje suprojektuotas įėjimas į koplyčią. 

Koplyčios prieigose, priekinio fasado šonuose ant aukštų postamentų pastatytos žmogaus ūgio šventųjų skulptūros, pažymėtos dedikaciniais įrašais su 2000 ir 2009 m. datomis.

 Šaltiniai 

 Nuorodos 

 Utenos Dievo Apvaizdos parapija utenosparapija.lt

Kategorija:Utenos rajono koplyčios
Kategorija:Utena